**Kitöltési útmutató**

a „TÁMOGATOTT SZOLGÁLTATÁS IGÉNYBEVÉTELÉRE IRÁNYULÓ KÉRELEM

a tenyésztésszervezési feladatok támogatása igénybevételének részletes feltételeiről szóló

43/2014. (XII.29) FM rendelet alapján” nyomtatványhoz

*A nyomtatványt géppel (a letöltött pdf. formátumú nyomtatvány rovatai számítógéppel kitölthetők), vagy nyomtatott nagybetűkkel, jól olvashatóan kell kitölteni. Hiányos, vagy hibásan kitöltött kérelem esetén a kérelmet a Nemzeti Élelmiszerlánc-biztonsági Hivatal (NÉBIH) határozatban elutasítja.1*

*A kitöltött kérelmeket az érintett tenyésztő szervezetnek kell megküldeni. A tenyésztő szervezet gondoskodik a kérelmek továbbításáról a NÉBIH Mezőgazdasági Genetikai Erőforrások Igazgatósága (MGEI) felé (1537, Budapest, Pf.: 407.). A kérelmeket az MGEI záradékolja, majd ezt követően visszaküldi a tenyésztő szervezeteknek. Amennyiben a záradékolást a hatóság megtagadja, az erről szóló határozatot mind a kérelmezőnek, mind az érintett tenyésztő szervezetnek megküldi.*

1. ***A kérelmező adatai:***

*A kérelmező azonosító adatait – név, lakhely/székhely, ügyfél azonosító szám - a NÉBIH partnertörzsében szereplő adatokkal egyezően értelemszerűen kell kitölteni.*

*A kérelmezőnek rendelkeznie kell a Magyar Államkincstár (MÁK) Ügyfél-regisztrációs Rendszere által kiadott ügyfél-azonosítóval (azonos a korábban ügyfél-regisztrációs számnak nevezett számmal).*

*A vállalkozás minősítésénél, a kis- és közép*[*vállalkozások*](http://blog.forrascentrum.hu/kkv-definicio/a-mikro-kis-es-kozepvallalkozas-kkv-definicioja.vallalkozas-vallalkozo)*ról, fejlődésük támogatásáról szóló 2004. évi XXXIV. törvény alapján, a nyomtatvány alján tájékoztatásul feltüntetett besorolásnak megfelelő négyzetbe X jelet kell tenni.*

1. ***A szolgáltatásra vonatkozó adatok:***

*A támogatott szolgáltatást nyújtó tenyésztőszervezet és/vagy megbízottja(i) sorba, annak a tenyésztőszervezetnek a nevét kell beírni, amelyik a kérelmező által tartott állatok vonatkozásában az igénybe vett szolgáltatást (törzskönyvezés, teljesítményvizsgálat, tenyészértékbecslés) végzi. A sorba csak* ***egy tenyésztőszervezet neve írható*** *be. Amennyiben a kérelmező több állatfaj után, illetve több tenyésztőszervezet esetében is igénybe kívánja venni a támogatott szolgáltatást, akkor állatfajonként, illetve tenyésztőszervezetenként külön-külön nyomtatványt kell kitölteni. Előzőek alapján az állatfaj megnevezése sorban nyomtatványonként csak* ***egy állatfaj megnevezését*** *lehet feltüntetni.*

*A kérelmező által igénybe venni kívánt támogatott tevékenység utáni négyzetbe, vagy négyzetekbe X jelet kell tenni.* ***Több tevékenység is megjelölhető*** *(több négyzet is bejelölhető)****.***

*A szolgáltatás igénybevételének időszaka rovatban* ***kezdeti dátumként legkorábban 2021.01.01-et lehet megjelölni, szolgáltatás befejezés dátumként pedig 2027.12.31-ét lehet megadni.***

*A szolgáltatásban részesülő állatállomány, vagy állományok tenyészetkódja(i) helyre, azon Tenyészet Információs Rendszer (TIR) által kiadott tenyészetkódot, vagy tenyészetkódokat kell beírni, ahol a szolgáltatásban részesülő állományokat tartja kérelmező (részletesebben lásd:* [*www.enar.hu*](http://www.enar.hu)*), kivéve eb esetében, ahol üresen kell hagyni.*

1. ***Nyilatkozatok***

*A rovatot elolvasás után, azzal egyetértve kell a kérelmezőnek a dátumot kitöltenie és szabályos aláírásával ellátnia a kérelmet*